రైలీ రోసోవ్

రైలీ రోస్కో రోసోవ్ (జననం 1989 అక్టోబరు 9) దక్షిణాఫ్రికా క్రికెట్ ఆటగాడు, 2014, 2016 మధ్య దక్షిణాఫ్రికా తరపున ఆడాడి, మళ్ళీ 2022 జూలైలో అంతర్జాతీయ క్రికెట్‌కు తిరిగి వచ్చాడు. దక్షిణాఫ్రికాలో అతను 2017 జనవరిలో ఇంగ్లాండ్‌లోని హాంప్‌షైర్‌తో కోల్‌పాక్ ఒప్పందంపై సంతకం చేయడానికి ముందు నైట్స్, ఫ్రీ స్టేట్ కోసం దేశీయ క్రికెట్ ఆడాడు. అతను ఎడమ చేతి బ్యాటరు, రైట్ ఆర్మ్ ఆఫ్ స్పిన్ బౌలరు. 2022 టోర్నమెంట్‌లో బంగ్లాదేశ్‌పై తన 109 పరుగులతో ఐసిసి పురుషుల T20 ప్రపంచ కప్ చరిత్రలో సెంచరీ చేసిన మొదటి దక్షిణాఫ్రికా ఆటగాడిగా రోసోవ్ చరిత్ర సృష్టించాడు.

దేశీయ, T20 ఫ్రాంచైజీ క్రికెట్ 
రోసోవ్ 2007 నవంబరులో ఫ్రీ స్టేట్ కోసం ఈస్టర్న్స్‌పై తన ఫస్ట్-క్లాస్ రంగప్రవేశం చేసి, మూడో స్థానంలో బ్యాటింగు చేశాడు. ఈ మ్యాచ్‌లో 13 ఫోర్లతో 83 పరుగులతో మ్యాచ్‌లో అత్యధిక స్కోరు సాధించాడు.  తన తొలి సీజన్ ముగింపులో అతను ఈగల్స్ కోసం మూడు ట్వంటీ 20 మ్యాచ్‌లు ఆడాడు.

రోసోవ్ 2008/09 సీజన్‌లో ఈగల్స్ జట్టులో సాధారణ ఆటగాడు. సూపర్‌స్పోర్ట్ సిరీస్‌లో అతను మూడు సెంచరీలతో సహా 765 పరుగులతో జట్టుకు ప్రధాన స్కోరర్‌గా నిలిచాడు.  అతని తొలి ఫస్ట్-క్లాస్ సెంచరీ 2008 నవంబరులో టైటాన్స్‌పై వచ్చింది. ఆ మ్యాచ్‌లో 20 బౌండరీలతో సహా 106 పరుగులు చేశాడు.  2009 మార్చిలో రిటర్న్ మ్యాచ్‌లో అతను జట్టు మొత్తం 178లో 109 పరుగులు చేశాడు, మరే ఇతర బ్యాట్స్‌మెన్ కూడా 16 దాటలేదు. లీగ్ ఛాంపియన్‌తో ఈగల్స్ ఓడిపోవడంతో మళ్లీ అతని ఇన్నింగ్స్ నిష్ఫలమైంది. వన్డే ఫార్మాట్‌లో కూడా అతను తొలి సెంచరీని సాధించాడు. అతను వారియర్స్‌పై 108 బంతుల్లో 131 పరుగులు చేశాడు. 

రోసోవ్ 2009/10 సీజన్‌లో 57.61 సగటుతో 1,261 పరుగులు చేశాడు, ఇందులో టైటాన్స్‌పై 291 బంతుల్లో 319 పరుగులు కూడా ఉన్నాయి. ఈ ఇన్నింగ్స్‌లో దక్షిణాఫ్రికా దేశీయ క్రికెట్‌లో అత్యంత వేగవంతమైన ట్రిపుల్ సెంచరీ, 47 ఫోర్లు, 8 సిక్సర్లు ఉన్నాయి. డీన్ ఎల్గార్‌తో కలిసి అతను 84 ఓవర్లలో 480 పరుగుల రెండవ వికెట్ భాగస్వామ్యాన్ని పంచుకున్నాడు. ఇది ఏ వికెట్‌కైనా అతిపెద్ద దక్షిణాఫ్రికా భాగస్వామ్యం.

రోసోవ్ IPL 2011లో రాయల్ ఛాలెంజర్స్ బెంగళూరు తరపున ఆడాడు. IPL 2014లో నిక్ మాడిన్సన్ స్థానంలో రాయల్ ఛాలెంజర్స్ బెంగళూరు తరపున ఆడాడు. 2015 ఆఫ్రికా T20 కప్ కోసం ఫ్రీ స్టేట్ క్రికెట్ జట్టులో చేరాడు. 

రోసోవ్ క్వెట్టా గ్లాడియేటర్స్ కోసం 2017 పాకిస్తాన్ సూపర్ లీగ్ సీజన్‌లో రీప్లేస్‌మెంట్ ప్లేయర్‌గా ఆడాడు. అతను సుమారు $370,000 సంపాదించినట్లు వార్తలొచ్చాయి. అతను BPL 2017లో ఖుల్నా టైటాన్స్ తరపున ఆడాడు.

2018 అక్టోబరులో, అతను 2018–19 బంగ్లాదేశ్ ప్రీమియర్ లీగ్ కోసం, రంగ్‌పూర్ రైడర్స్ జట్టులో ఎంపికయ్యాడు.  అతను 14 మ్యాచ్‌ల్లో 558 పరుగులతో టోర్నమెంట్‌లో జట్టు తరఫున అత్యధిక పరుగులు చేసిన ఆటగాడిగా నిలిచాడు.  2019 నవంబరులో 2019–20 బంగ్లాదేశ్ ప్రీమియర్ లీగ్‌లో ఖుల్నా టైగర్స్ తరపున ఆడేందుకు ఎంపికయ్యాడు.  2020 జూలైలో 2020 కరేబియన్ ప్రీమియర్ లీగ్ కోసం సెయింట్ లూసియా జౌక్స్ జట్టులో ఎంపికయ్యాడు.   అయితే, సరైన సమయంలో ప్రయాణ ఏర్పాట్లను చేసుకోనందున టోర్నమెంట్‌కు దూరమైన ఐదుగురు దక్షిణాఫ్రికా క్రికెటర్లలో రోసోవ్ ఒకడు.  2020 నవంబరులో అతను, 2019-20 బిగ్ బాష్ లీగ్ సీజన్‌లో మెల్‌బోర్న్ రెనెగేడ్స్ జట్టులో ఎంపికయ్యాడు. 

2021 నవంబరులో, అతను 2021 లంక ప్రీమియర్ లీగ్ కోసం దంబుల్లా జెయింట్స్‌కు ఆడటానికి ఎంపికయ్యాడు.  2022 ఏప్రిల్లో, ఇంగ్లాండ్‌లోని ది హండ్రెడ్ 2022 సీజన్ కోసం ఓవల్ ఇన్విన్సిబుల్స్ అతన్ని కొనుగోలు చేసింది. 

2022 మేలో, అతను T20 బ్లాస్టు కోసం సోమర్సెట్ కౌంటీ క్రికెట్ క్లబ్‌తో ఒప్పందం కుదుర్చుకున్నాడు.

అంతర్జాతీయ క్రికెట్ 
బ్లూమ్‌ఫోంటైన్‌లోని గ్రే కాలేజీలో చదువుతున్నప్పుడు రోసోవ్ దక్షిణాఫ్రికా పాఠశాలల జట్టుకు ప్రాతినిధ్యం వహించడానికి ఎంపికయ్యాడు.  అతను 2007 డిసెంబరులో బంగ్లాదేశ్‌తో జరిగిన రెండవ 'టెస్ట్'లో దక్షిణాఫ్రికా అండర్-19 కి రంగప్రవేశం చేసాడు  అతను 2008 U/19 క్రికెట్ ప్రపంచ కప్‌కు ముందు భారత్‌తో కూడా ఆడాడు.  ప్రపంచ కప్‌లో అతను మొత్తం ఆరు మ్యాచ్‌లు ఆడి, 34.00 సగటుతో 136 పరుగులు చేశాడు. అప్పుడు దక్షిణాఫ్రికా ఫైనల్‌కు చేరుకుంది. 

2010లో బంగ్లాదేశ్, శ్రీలంక పర్యటనలు చేసిన దక్షిణాఫ్రికా A జట్టులో రోసోవ్ ఎంపికయ్యాడు. ఆ తర్వాత అతను శ్రీలంక Aకి వ్యతిరేకంగా 151 బంతుల్లో 131 పరుగులు చేశాడు, డీన్ ఎల్గార్, జోనాథన్ వాండియార్‌లతో సెంచరీ స్టాండ్‌లను పంచుకున్నాడు. 

అతను 2014 ఆగస్టులో జింబాబ్వేపై వన్డే అంతర్జాతీయ రంగప్రవేశం చేశాడు.

అతను 2014 నవంబరు 5న ఆస్ట్రేలియాపై దక్షిణాఫ్రికా తరపున తన ట్వంటీ20 అంతర్జాతీయ రంగప్రవేశం చేసాడు  50 బంతుల్లో 78 పరుగులు చేసి మ్యాన్ ఆఫ్ ది మ్యాచ్‌గా నిలిచాడు.

2017 జనవరి 5న, రోసోవ్ హాంప్‌షైర్ కౌంటీ క్రికెట్ క్లబ్‌తో కోల్‌పాక్ ఒప్పందంపై సంతకం చేశాడు. దీని వలన అతని అంతర్జాతీయ కెరీర్‌ను ముగించి దక్షిణాఫ్రికాకు ప్రాతినిధ్యం వహించడానికి అనర్హుడయ్యాడు.  అతను తిరిగి రావడానికి ముందు అంతర్జాతీయ క్రికెటర్‌గా అతని చివరి ఆట న్యూలాండ్స్ క్రికెట్ గ్రౌండ్‌లో 122 పరుగులు చేయడం. ఆ సీరీస్‌లో దక్షిణాఫ్రికా, 5-0 తో ఆస్ట్రేలియాను ఓడించింది. అతనికి ప్లేయర్ ఆఫ్ ది సిరీస్ అవార్డును గెలుచుకుంది. 

2022 అక్టోబరులో, ఇండోర్‌లో భారత్‌పై తన మొదటి T20I సెంచరీ చేశాడు.

ప్రస్తావనలు 

జీవిస్తున్న ప్రజలు
1989 జననాలు
దక్షిణాఫ్రికా క్రికెట్ క్రీడాకారులు